CELEX: 62015CA0493
Language: lt
Date: 2017-03-16 00:00:00
Title: Byla C-493/15: 2017 m. kovo 16 d. Teisingumo Teismo (septintoji kolegija) sprendimas byloje (Corte suprema di cassazione (Italija) prašymas priimti prejudicinį sprendimą) Agenzia delle Entrate/Marco Identi (Prašymas priimti prejudicinį sprendimą — Apmokestinimas — Pridėtinės vertės mokestis — ESS 4 straipsnio 3 dalis — Šeštoji direktyva — Valstybės pagalba — Bankrutavusių fizinių asmenų atleidimo nuo skolų procedūra (esdebitazione) — Beviltiškos PVM skolos)

15.5.2017   
            
            
               LT
            
            
               Europos Sąjungos oficialusis leidinys
            
            
               C 151/7
            
         2017 m. kovo 16 d. Teisingumo Teismo (septintoji kolegija) sprendimas byloje (Corte suprema di cassazione (Italija) prašymas priimti prejudicinį sprendimą) Agenzia delle Entrate/Marco Identi
   
   (Byla C-493/15) (1)
   
   ((Prašymas priimti prejudicinį sprendimą - Apmokestinimas - Pridėtinės vertės mokestis - ESS 4 straipsnio 3 dalis - Šeštoji direktyva - Valstybės pagalba - Bankrutavusių fizinių asmenų atleidimo nuo skolų procedūra (esdebitazione) - Beviltiškos PVM skolos))
   (2017/C 151/10)
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Corte suprema di cassazione
   
   
      Šalys pagrindinėje byloje
   
   
      Ieškovė: Agenzia delle Entrate
   
   
      Atsakovas: Marco Identi
   
      Rezoliucinė dalis
   
   Sąjungos teisę, būtent ESS 4 straipsnio 3 dalį ir 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas 2 ir 22 straipsnius, taip pat taisykles valstybės pagalbos srityje, reikia aiškinti taip, kad ji nedraudžia pridėtinės vertės mokesčio skolų pripažinti beviltiškomis remiantis tokiomis nacionalinės teisės nuostatomis, kaip nagrinėjamos pagrindinėje byloje, kuriose numatyta atleidimo nuo skolų procedūra, kuria remdamasis teismas gali, esant tam tikroms sąlygoms, fizinio asmens skolas, kurios pasibaigus šio asmens bankroto procedūrai nebuvo sumokėtos, pripažinti beviltiškomis.
   
      (1)  OL C 406, 2015 12 7.